Държавен вестник, бр. 55, 2019 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  55
Направените обществени допитвания през 
периода не показаха намерения на предприя-
тия да придобият права върху радиочестотен 
спектър за цифрово ефирно разпространение на 
телевизионни програми. Бързото и конкурентно 
развитие на останалите технологични платформи 
не позволи да се постигне желаното програмно 
разнообразие на излъчваните програми, с което 
логично намалява интересът към ефирната теле-
визия. Допълнително, определянето на програми 
за задължително разпространение чрез мрежите 
за наземно цифрово радиоразпръскване (must 
carry), без изисквания за задължителното им 
предоставяне за разпространение (must offer), 
блокира радиочестотен спектър и принуждава 
оператора да заплаща такси за радиочестотен 
спектър, който не използва.
2.3. Позиции на геостационарна орбита
Ефективното използване на определените за 
Република България с международни споразуме-
ния две позиции на геостационарна орбита е от 
съществено значение. С издадените през 2006 г. 
от националния регулаторен орган разрешения 
на две предприятия за ползване на плановите 
позиции (на 56.02Е и –1.2W) на геостационарна 
орбита на Република България практически този 
ресурс е изчерпан. Затрудненията с оползотворя-
ването на позиция 1.2W наложи провеждането на 
нова международна координация на спътников 
ресурс от позиция 1.9Е, предоставена на България 
с решение на Световната конференция по ради-
осъобщения през 2012 г. Това наложи изменение 
на разрешението на „България Сат“ – ЕАД, в 
което е заложено изискване за изпълнение на 
това решение за заместване на плановата пози-
ция 1.2W с 1.9E.
През юни 2017 г. на позиция 1.9Е на геостаци-
онарната орбита беше изведен първият български 
спътник „BULGARIA SAT-1“. С него беше пусната 
в действие през декември спътникова система, 
работеща в обхватите 12/18 GHz – „BULSAT-BSS-
1.2W-W“, 12/14 GHz – „BULSAT-1.9E“.
През 2013 г. КРС с решение от август 2013 г. 
удължи сроковете за изграждане и въвеждане в 
действие на системата BULSAT-30B (BALKANSAT 
AP30B) по искане на „Балкансат“ – ЕООД. Така 
беше поставено началото на нов регулаторен 
цикъл за международна координация с преобра-
зуване от разпределение в назначение съгласно 
процедурите и сроковете по Приложение 30B на 
Радиорегламента на МСД. В периода 2015 – 2018 г. 
представителите на дружеството представиха 
няколко варианта за усвояване на определената 
им позиция.
През 2017 г. е подадена заявка за наноспътник 
на „EnduroSat One“ на негеостационарна орбита, 
работещ в лента 436-438 MHz, определена за 
любителска-спътникова радиослужба. Мисията 
на спътника е с цел практическо обучение на 
студенти чрез наземна станция за комуникация.
2.4. Номера
2.4.1. Единен европейски номер за спешни повик-
вания „112“
С предприетите стъпки в посока актуализи-
ране на законовата и подзаконовата нормативна 
уредба се цели усъвършенстване на Национал-
ната система за спешни повиквания с единен 
европейски номер 112, за да гарантира в най-
висока степен живота, здравето, сигурността и 
имуществото на гражданите в риск. През 2018 г. 
в системата са внедрени редица подобрения – усъ-
вършенствана ГИС система, позволяваща лесно 
и бързо въвеждане на координатите на обаж-
дащия се, работа с един електронен картон на 
всички служби за спешно реагиране, както и 
възможността за надграждане на системата 112 
с нови функционалности и услуги. 
През последните години се задълбочава вни-
манието към хората с увреждания и се полагат 
усилия за гарантиране осигуряването на достъп 
до обществени телефонни услуги, подобни на 
осигурените за другите крайни потребители. В 
този процес са ангажирани предприятията, пре-
доставящи обществени електронни съобщителни 
мрежи и/или услуги, както и министерствата 
и неправителствените организации, имащи от-
ношение към функциониране на системата за 
спешни повиквания „112“.
През 2016 г. в Закона за Националната систе-
ма за спешни повиквания с единен европейски 
номер 112 (ЗНССПЕЕН112) се промени дефи-
ницията за „спешно повикване“, като в него 
изрично се включва освен гласово повикване и 
друг способ за осъществяване на повикването 
от хората със слухови или говорни увреждания. 
С цел спазване на принципа на технологична 
неутралност текстът в закона не е обвързан с 
конкретно технологично решение.
През 2017 г. чрез допълнение на ЗНССПЕЕН112 
се разшириха функциите на центровете 112 да 
приемат, регистрират и обработват повиквани-
ята, включително „eCall“ за спешна помощ към 
номер 112.
През 2018 г. се прие Наредба № 8121з-238 за 
условията и реда за достъп на хората със слухови 
или говорни увреждания до единния европейски 
номер за спешни повиквания 11213. По реда на 
тази наредба на хората със слухови или говорни 
увреждания се осигурява непрекъснат, бърз и 
безплатен достъп до Националната система за 
спешни повиквания с единен европейски номер 
112 за получаване на помощ при спешни случаи 
с цел защита на живота, здравето, сигурността и 
имуществото им от службите за спешно реаги-
ране чрез негласова комуникация. Разработена 
е и внедрена услуга за достъп до Национал-
ната система 112 на граждани със слухови и/
или говорни увреждания – чрез уеб базирано 
приложение, достъпно от стационарни и прено-
сими компютри, както и мобилни приложения 
за трите мобилни платформи Android, iOS и 
Windows Mobile за смартфони и таблети. Чрез 
това решение потребителите със слухови и/или 
говорни увреждания имат достъп до Единния 
европейски номер за спешни повиквания „112“ 
от всяко място на територията на България с 
осигурено покритие и по всяко време.
Предизвикателства пред Националната сис-
тема за спешни повиквания с единен европей- 
13 Обн., ДВ, бр. 25 от 2018 г.